ශ්‍රී ලංකාවට ෆෝමියුලා වර්ගීකරණයේ තරග රටාවක් හදුන්වාදීමේ ගෞරවය සහිතව අධිවෙගී බෝට්ටු තරගාවලියක් ලබන වසරේ බොල්ගොඩ වැව ආශ්‍රිතව පැවැත්වීමට ශ්‍රී ලංකා පවර්බෝට් සංගමය කටයුතු සංවිධානය කරමින් සිටී.වසර 2013දී රටවල් 25ක මුල් පෙළේ තරගකරුවන් සියයකට අධික පිරිසක් එක්වන මෙය “නේෂන් කප්” අධිවේගී බෝට්ටු තරගාවලිය ලෙසින් හඳුන්වයි.ලොව පුරා අතිශය ජනප්‍රිය අධිවෙගී බෝට්ටු තරග ශ්‍රී ලංකා ප්‍රේක්ෂකයන්ට නැවුම් අත්දැකීමක් වනු ඇතැයි ශ්‍රී ලංකා පවර්බෝට් සංගමයේ මාධ්‍ය අධ්‍යක්ෂ චන්ද්‍රෂාන් පෙරේරා මහතා දිනමිණට පැවැසීයපවර්බෝට් සංගමයේ මවු සංගමය ලෙස සැලකෙන යු.අයි.එම් හී ශ්‍රී ලංකාව 54වැනි සාමාජික රට බවට පත්ව සිටී.